تورکییه، افغانیستانین چاریکار شهرین‌ده چوخ ساییدا انسانین اؤلدوگو و یارالاندیغی بومبالی سالدیرینی قینایاراق، افقانیستان حکومتی و خالقینا باش ساغ‌لیغی وئردی.
خاریجی ایشلر باخانلیغیندان وئریله‌ن یازی‌لی آچیقلامادا، افغانیستانین چاریکار شهرین‌ده پرزیدنت اشرف غنی سئچیم میتینگینه ائدیله‌ن بومبالی سالدیری نتیجه‌سین‌ده چوخ ساییدا اینسانین اؤلمه‌سی و یارالانماسینین بؤیوک بیر کدرله اؤیرنیلدیگی بیلدیریلدی.
آچیقلامادا،
"افغانیستانداکی دموکراتیک پروسه‌نی هدف آلان سؤزوگئدن ترور سالدیریسینی قیناییر، سالدیریدا حیاتینی ایتیره‌نلره الله‌دان رحمت، پرزیدنت غنی باش‌دا اولماقلا دوست افغانیستان حکومتینه و قارداش افقانیستان خالقینا درین حوزنله باش‌ساغ‌لیغی، یارالانانلارا عاجل شفالار دیله‌ییریک. جمهورباشقانلیغی سئچیم پروسه‌سینین باریش و گوونلیک اورتامیندا حیاتا گئچیریلمه‌سینی آرزو ائدیریک" ایفاده‌لرینه یئر وئریلدی.
افغانیستان پرزیدنتی غنی بو گون ایشتیراک ائتدیگی سئچیم میتینگینه تشکیل ائدیله‌ن انتحار سالدیریسیندا ۲۴ نفر حیاتینی ایتیرمیش، ۳۱ نفر یارالانمیشدی.
